མཇུག་མཐར་ངའི་སེམས་ལ་ལྷ་མོ་དྲན་བྱུང་།ངས་མགོན་སྐྱབས་ལ་ལྷ་མོ་མཛེས་པར་འདུག་གམ་ཞེས་དྲིས་པ་ཡིན།མགོན་སྐྱབས་ཀྱི་རྣམ་འགྱུར་དེ་མ་ཐག་ཏུ་འགྱུར་ཏེ་ཅུང་ཡིད་སུན་གྱིན་པ་ལྟ་བུའི་བཟོ་ལྟ་ཞིག་བསྟན་བྱུང་།བཟོ་ལྟ་དེ་ནི་ལུས་ངག་གཉིས་ཀྱི་སྟེང་ནས་ཕྱིར་བསྟན་པ་རེད་དེ།ངོ་མདངས་ཧ་ཅང་བཙོག་པོར་འགྱུར་བཞིན་ཅི་མི་སྙམ་པའི་ཉམས་བསྟན་དང་དེར་མཐུད་ནས་བསྟིང་ཚིག་ནན་མོས་བཤད་རྒྱུར་།དེ་ང་ལ་འདྲི་དོན་ཅི་ཡོད་དམ།ཁྱོད་ཀྱིས་མཛེས་པར་སྙམ་ན་མཛེས་པ་རེད།ཁྱོད་ཀྱིས་བཙོག་པར་སེམས་ན་བཙོག་པ་རེད།དེ་དག་ང་དང་འབྲེལ་བ་ཅི་ཡང་མེད་ཟེར།